تقدیم اولونور آزربایجاندا یاشیان صفالی انسانلارا
شیرین دیلیم دیللر ایچره قالاردی
غربت یئرده دائم منیله یاردی
قلیبیم دوتولاندا گوزوم باغلارام
وطن باغلارینیدا گورورم باردی
اوردان شیرین میوه لردن دیشدرم
اورا دولی آلما هیئوا اناردی
اوردا منیم شوخ باخیشلی یاریم وار
نئچه ایلدی من تک او بی قراردی
ال آتیرام الین دوتوب رام اولام
حیف اولسون آرامیزدا دوواردی
اوردا هله محبت لر اولمییب
قاری ننم اوردا هله ده واردی
اوردا بوی اوجالدان گونلر یادیمدا
اوردا قیش اولسادا دیللر باهاردی.....
حیف اولسون آیری دوشدوم وطنن
او جنت ماویسی خیالیمده دی
یاخشیسینان دونیادا یوخدی والله
نئجور دییم پیسی خیالیمده دی
او تندیر چوره گین آنام یاپماسی
او ائممیزین هیسی خیالیمده دی
او قوحوم یولداشین منله صفاسی
او نامردلر کیسی خیالیمده دی
او آتامین گئجه قیلان نمازی
او آنامین سسی خیالیمده دی..........
یادیمه دوشنده هر گون آغلارام
آغلیار کن گوزلریمی باغلارام
وطنیمی اوره گیمنن ساغلارام
گوزل وطن من سیز باشون ساغ اولسون
دورون بستان اولسون بارلی باغ اولسون
منده بیردا جوشوب سئل اولوب گللم
نفس اولوب هردن یئل اولوب گللم
زولف ون آرا بلکه تئل اولوب گللم
چاغیر منی روحوم بیردان بزاردی
بیردا قالماق والله منه آزاردی
سوزوم چوخدی صبحه قدر یازیم وار
بیلوسن کی سنه چالار سازیم وار
هر دنده عشفیله سنه نازیم وار
گوزل وطن دیرچل منی سووندور
دشمنلری اوز ایچینده دووندور...
تقدیم اولونور آزربایجاندا یاشیان صفالی انسانلارا
azb_Arab azb_Arab azb_Arab uig_Arab azb_Arab azb_Arab azb_Arab azb_Arab pes_Arab azb_Arab pes_Arab azb_Arab azb_Arab azb_Arab azb_Arab azb_Arab prs_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab